**Մարզպետի տեղակալ Լևոն Սարգսյանի ելույթը սակրավոր Գեորգի Մնացականյանի հիշատակին Կայանում կանգնեցված հուշարձանի բացման արարողության ժամանակ 13.08.2015**

 Սիրելի կայանցիներ, Գեորգի Մնացականյանի ծնողներ ու հարազատներ, հարգարժան հյուրեր, այսօր հավաքվել ենք այստեղ՝ սահմանագլխին գտնվող այս փոքրիկ բնակավայրում, մասնակցելու Գեորգի Մնացականյանի հիշատակին կառուցված հուշարձանի բացմանը: Ու ես առաջին հերթին ուզում եմ իմ խորին շնորհակալությունն ու խոնարհումը հայտնել Գեորգիի ծնողներին՝ հայրենիքին Գեորգիի նման որդի պարգևելու համար: 25-ամյա Գեորգի Մնացականյանը զովեց 2013 թվականի հոկտեմբերի 16-ին՝ այստեղից ընդամենը մի քանի հարյուր մետր հեռավորության վրա մարտական հատուկ առաջադրանք կատարելու ժամանակ, զոհվեց՝ փրկելով իր ընկերների կյանքը: Երիտասարդ սակրավորի օրինակը հայրենասիրության մի հիանալի դաս է ապրողներիս համար: Գեորգին իր մահով ցույց տվեց, թե ինչպես պետք է ապրել ու ծառայել հայրենիքին: Հարգելիներս, այսօր մեզ համար ոչ միայն հիշատակի օր է, այլև ոգեկոչումի, ու այսուհետ այս վայրը մեզ համար նաև սրբատեղի կլինի, որ ամեն վայրկյան մեզ կհիշեցնի հայրենիքի պաշտպանության համար իրեց կյանքը զոհաբերած մեր նահատակներին, ում հերոսությունը հայրենասիրության կենդանի օրինակ է ապրողներիս համար: Գեորգի Մնացականյանի հերոսական ոգին կապրի բոլորիս սրտերում: